Serbuk kari

Serbuk kari adalah komposisi campuran rempah berbeza-beza berdasarkan masakan Asia Selatan. Serbuk kari dan penggunaan Bahasa Inggeris kontemporari dengan perkataan "curry" adalah ciptaan Barat dan tidak menunjukkan apa-apa makanan Asia Selatan tertentu, walaupun campuran rempah yang sama yang digunakan di utara Asia Selatan dipanggil garam masala. Perkataan "kari" berasal daripada perkataan Tamil kari yang bermaksud "sos, kuah untuk nasi". Walau bagaimanapun, penggunaan kari telah tersebar luas dalam Asia Selatan jauh sebelum kedatangan orang Eropah di India. Malah, hampir 4000 tahun sebelum kedatangan orang Eropah, kari dengan bahan-bahan utama halia, bawang putih dan kunyit telah digunakan dalam Tamadun Lembah Indus. Walau bagaimanapun, hari ini cili adalah bahan penting untuk kedua-dua kari Eropah dan Asia Selatan, telah dibawa ke Asia Selatan dari Amerika melalui Pertukaran Columbus dalam abad ke-16.

Bahan-bahan 
Kebanyakan resipi serbuk kari termasuk ketumbar, kunyit, jintan putih, halba, dan cili dalam campuran mereka. Bergantung kepada resipi, bahan-bahan tambahan seperti halia, bawang putih, asafutida, jintan hitam, jemuju, kulit kayu manis, cengkih, biji sawi, buah pelaga hijau, buah pelaga hitam, pala, lada panjang, dan lada hitam juga boleh dimasukkan. Serbuk kari berkualiti akan mengandungi daun kari. Walau bagaimanapun, pengimportan cili oleh Portugis dari Brazil dan pencampuran rempah Asia yang lain membolehkan pembangunan 'curi'.

Maklumat pemakanan 
1 sudu serbuk kari mengandungi maklumat pemakanan yang berikut menurut USDA:
 Kalori: 20 kcal
 Lemak: 0.87 g
 Karbohidrat: 3.66 g
 Serat: 2.1 g
 Protein: 0.8 g

Lihat juga 
 Pes kari
 Currywurst

Rujukan

Pautan luar 
 Foodnetwork's Curry Powder recipe 

Campuran herba dan rempah